**Espoon kaupunginkirjasto** on Espoossa toimiva yleinen kirjasto. Espoon kaupunginkirjastolla on 18 kirjastoa ja kaksi kirjastoautoa. Kirjaston johtaja on Ritva Nyberg. Espoon kaupunginkirjasto on osa Helmet-kirjastoa, joka on Espoon, Helsingin, Kauniaisten ja Vantaan kaupunginkirjastojen kokonaisuus, jolla on yhteinen kokoelmaluettelo ja yhteiset käyttösäännöt.

Espoon kaupunginkirjasto on Suomen suurimpia yleisiä kirjastoja. Vuonna 2018 Espoon kaupunginkirjaston kokoelmissa oli 748 212 nidettä ja kirjaston kokonaislainaus oli 4 178 074 lainausta. Fyysisiä käyntejä Espoon kirjastoissa tehtiin yhteensä 4 277 753.

Historia
--------

Yleisen kirjaston historia Espoossa alkoi 1860-luvulla Espoon kirkon sakastissa. Vuonna 1873 kirjasto siirtyi kirkon sakastista Lagstadin kansakoululle, ensin luokkahuoneeseen, myöhemmin voimistelusaliin. Vuonna 1937 Espoon kirjastolautakunta päätti jakaa Espoon kirjastolaitoksen kahtia suomenkieliseen ja ruotsinkieliseen kirjastoon. Tämän päätöksen myötä Leppävaaran piirikirjastosta tuli Espoon suomenkielinen kantakirjasto. Espoon kirjastolaitoksen yhdistyttyä vuonna 1962, suomenkielisestä kantakirjastosta tuli Espoon kaupunginkirjaston pääkirjasto. 1990-luvun lopulla Espoossa palattiin aluekirjastomalliin ja nykyään Espoon kaupunginkirjastolla ei ole pääkirjastoa. Aluekirjastot toimivat Leppävaaran, Tapiolan, Matinkylä/Olarin, Keski- ja Pohjois-Espoon ja Espoonlahden alueilla.

Pääkaupunkiseudun yleisten kirjastojen yhteistyö käynnistyi 1970-luvulla, kun Espoossa, Helsingissä, Kauniaisissa ja Vantaalla siirryttiin yhteiseen kirjastojärjestelmään ja yhteiseen kokoelmaluetteloon.

Espoon kaupunginkirjasto toimi maakuntakirjastona vuodesta 1978 vuoteen 2010 asti. Alun perin toiminta-alueena oli vuoteen 1998 Uudenmaan lääni Helsingin kaupunkia lukuun ottamatta. Vuonna 1999 maakuntakirjastojen toiminta-alueet muuttuivat vastaamaan maakuntien alueita, siten että kaikki muutokset maakuntakirjastojen alueisiin tehdyt muutokset perustuvat siitä alkaen maakuntajaon muutoksiin. Sen vuoden alussa Artjärvi ja Orimattila siirtyivät Espoon maakuntakirjastoalueesta Lahden maakuntakirjastoalueeseen. Toiminta-alue käsitti vuosina 1999–2000 Uudenmaan ja Itä-Uudenmaan maakunnat, pois lukien Helsinki. Vuoden 2001 alussa Itä-Uudenmaan seitsemän kuntaa erotettiin omaksi maakuntakirjastoalueeksi, maakuntakirjaston oikeudet siellä sai Porvoon kaupunginkirjasto. Espoon maakuntakirjaston toiminta-alue jäi käsittämään Uudenmaan maakunnan Helsinkiä lukuun ottamatta. Vuoden 2011 alussa Uudenmaan ja Itä-Uudenmaan maakunnat yhdistettiin, ja Espoon kaupunginkirjasto luopui maakuntakirjasto-oikeuksistaan. Porvoon kaupunginkirjastosta tuli siinä yhteydessä koko Uudenmaan (pl. Helsinki) maakuntakirjasto.

Vuonna 2019 Espoon kirjasto palkittiin Lontoon kirjamessuilla vuoden kirjastona, minkä useat suomalaiset viestijät ovat tulkinneet maailman parhaan kirjaston palkinnoksi.

Toimipisteet
------------

Espoon kaupunginkirjastolla on 17 kiinteää toimipistettä ja kaksi kirjastoautoa. Lisäksi kirjasto palvelee kotikirjaston välityksellä tuomalla aineistoa kotiin liikuntaesteisille.

| Kirjaston  nimi | Osoite | Koordinaatit | Kuva | Lisätietoja (www-sivu) |
| --- | --- | --- | --- | --- |
| Entressen kirjasto | Siltakatu 11, 3. krs. 02770 Espoo | 60.2036°N, 24.6583°E |  | Entressen kirjasto |
| Espoon kirjastoautot Helmi ja Välkky | Valakuja 10 A, 02770 Espoo |  |  | Kirjastoauto Espoo |
| Haukilahden kirjasto | Toppelundintie 11, 02170 Espoo | 60.16001°N, 24.78258°E |  | Haukilahden kirjasto |
| Ison Omenan kirjasto | Suomenlahdentie 1, 02230 Espoo | 60.1601°N, 24.7392°E |  | Ison Omenan kirjasto |
| Kalajärven kirjasto | Ruskaniitty 4, 02970 Espoo | 60.30607°N, 24.73949°E |  | Kalajärven kirjasto |
| Karhusuon kirjasto | Karhuniitynkuja 3, 02810 Espoo | 60.22875°N, 24.62047°E |  | Karhusuon kirjasto |
| Kauklahden kirjasto | Hansakallio 2, 02780 Espoo | 60.18804°N, 24.59494°E |  | Kauklahden kirjasto |
| Laajalahden kirjasto | Kurkijoentie 24, 02140 Espoo | 60.20405°N, 24.80552°E |  | Laajalahden kirjasto |
| Laaksolahden kirjasto | Veininkatu 24, 02730 Espoo | 60.24551°N, 24.76924°E |  | Laaksolahden kirjasto |
| Nöykkiön kirjasto | Oxfotintie 4, 02330 Espoo | 60.1676°N, 24.6634°E |  | Nöykkiön kirjasto |
| Otaniemen kirjasto | Tietotie 6 B, 02150 Espoo | 60.18415°N, 24.81878°E |  | Otaniemen kirjasto |
| Lippulaivan kirjasto | Espoonlahdenkatu 8, 02320 Espoo | 60.1518°N, 24.6542°E |  | Pikkulaivan kirjasto (Arkistoitu – Internet Archive) |
| Saunalahden kirjasto | Brinkinmäentie 1, 02330 Espoo | 60.16860°N, 24.61502°E |  | Saunalahden kirjasto |
| Sellon kirjasto | Leppävaarankatu 9, 02600 Espoo | 60.2175°N, 24.8095°E |  | Sellon kirjasto |
| Suurpellon kirjasto | Lillhemtintie 1 (Opinmäki, B-noppa), 02250 Espoo | 60.19047°N, 24.73992°E |  | Suurpellon kirjasto |
| Tapiolan kirjasto | Espoon kulttuurikeskus, Kulttuuriaukio 2, 02100 Espoo | 60.1775°N, 24.8045°E |  | Tapiolan kirjasto |
| Viherlaakson kirjasto | Viherlaaksontori, 02710 Espoo | 60.22740°N, 24.74215°E |  | Viherlaakson kirjasto |

#### Lakkautetut toimipisteet

|  |
| --- |
| Pikkulaivan kirjasto |
| Soukan kirjasto |

Lähteet
-------

* Suomen yleisten kirjastojen tilastot

### Viitteet

1. 1 2 3 4  Tilastohaku *kirjastot.fi*. Viitattu 5.11.2019.
2. 1 2  Ritva Nyberg Espoon kirjastopalveluiden johtajaksi *helmet.fi*.
3. 1 2  Espoon kirjastot Espoon kaupunki.  Arkistoitu 27.2.2021. Viitattu 6.6.2021.
4. ↑  The London Book Fair International Excellence Awards 2019: Winners Announced *hub.londonbookfair.co.uk*.  13.3.2019. Viitattu 3.3.2021. (englanniksi)
5. ↑  Espoon kaupunginkirjasto palkittiin maailman parhaana *Helsingin Sanomat*.  14.3.2019. Viitattu 16.3.2019.
6. ↑  Espoon kaupunginkirjasto maailman paras | Helmet *www.helmet.fi*. Viitattu 16.3.2019. [vanhentunut linkki]

Aiheesta muualla
----------------

* Espoon kaupunginkirjaston kotisivu (Arkistoitu – Internet Archive)
* Helmet-kirjastojen kotisivu